OpenLLM-France/wikimedia huggingface dataset:
# Medaller dels Jocs Olímpics d'hivern de 1976

El medaller dels Jocs Olímpics d'Hivern de 1976 presenta totes les medalles lliurades als esportistes guanyadors de les proves disputades en aquest esdeveniment, realitzat entre els dies 4 i 15 de febrer de 1976 a la ciutat d'Innsbruck (Àustria).
Les medalles apareixen agrupades pels Comitès Olímpics Nacionals participants i s'ordenen de forma decreixent contant les medalles d'or obtingudes; en cas d'empat, s'ordena de la mateixa manera contant les medalles de plata i, en cas de mantenir-se la igualtat, es conten les medalles de bronze. Si dos equips tenen la mateixa quantitat de medalles d'or, plata i bronze, es llisten en la mateixa posició i s'ordenen alfabèticament.
En aquests Jocs la Unió Soviètica tornà a ser la dominadora del medaller i Liechtenstein aconseguí guanyar les seves primeres medalles olímpiques.

## Medaller

| Jocs Olímpics d'hivern de 1976 | Jocs Olímpics d'hivern de 1976 | Jocs Olímpics d'hivern de 1976 | Jocs Olímpics d'hivern de 1976 | Jocs Olímpics d'hivern de 1976 | |
| Posició | CON | | | | Total |
| 1 | Unió Soviètica | 13 | 6 | 8 | 27 |
| 2 | RDA | 7 | 5 | 7 | 19 |
| 3 | Estats Units | 3 | 3 | 4 | 10 |
| 4 | Noruega | 3 | 3 | 1 | 7 |
| 5 | RFA | 2 | 5 | 3 | 10 |
| 6 | Finlàndia | 2 | 4 | 1 | 7 |
| 7 | Àustria | 2 | 2 | 2 | 6 |
| 8 | Suïssa | 1 | 3 | 1 | 5 |
| 9 | Països Baixos | 1 | 2 | 3 | 6 |
| 10 | Itàlia | 1 | 2 | 1 | 4 |
| 11 | Canadà | 1 | 1 | 1 | 3 |
| 12 | Regne Unit | 1 | 0 | 0 | 1 |
| 13 | Txecoslovàquia | 0 | 1 | 0 | 1 |
| 14 | Liechtenstein | 0 | 0 | 2 | 2 |
| 14 | Suècia | 0 | 0 | 2 | 2 |
| 16 | França | 0 | 0 | 1 | 1 |
| Total | Total | 37 | 37 | 37 | 111 |

## Referències

* (anglès) Jocs Olímpics Innsbruck 1976
# Abell 400

Abell 400 és un cúmul de galàxies que conté a la galàxia NGC 1128 amb dos forats negres supermasius en espiral cap a una fusió.
Aquests dos forats negres supermasius estan continguts en NGC 1128, la galàxia, els dolls de microones de ràdio, el gas productor de rajos X i la font de ràdio resultant es coneixen com a 3C 75. La font de rajos X 2A 0252+060 (1H 0253+058, XRS 02522+060) pot ser una porció addicional o una més d'Abell 400.
S'estima que els forats negres estan separats per 25000 anys llum i, per tant, trigaran milions d'anys a col·lisionar. Si els dos forats negres supermasius es fusionen, formaran un sol forat negre súper supermasiu.

## Vegeu també

* Catàleg Abell
* Galàxia
* Forat negre supermassiu

## Referències

* ↑ Michael J. Hudson «Streaming motions of galaxy clusters within 12 000 km s−1- III. A standardized catalogue of Fundamental Plane data» (en anglès). Monthly Notices of the Royal Astronomical Society, 1, 01-10-2001, pàg. 265–295. DOI: 10.1046/J.1365-8711.2001.04786.X.
* ↑ «The kinematics of dense clusters of galaxies. I. The data». Astronomical Journal, 1993, pàg. 1273–1300. DOI: 10.1086/116725.
* 1 2 «[[d:Special:EntityPage/Q66381047|The L_X_-{sigma} relation for galaxies and clusters of galaxies]]» (en anglès). Letters of the Astrophysical Journal, 2001, pàg. 129–132. DOI: 10.1086/321710.
* ↑ Wood KS; Meekins JF; Yentis DJ; Smathers HW; McNutt DP «The HEAO A-1 X-ray source catalog». Astrophys. J. Suppl. Ser., 56, 12, 01-12-1984, pàg. 507–649. Bibcode: 1984ApJS...56..507W. DOI: 10.1086/190992.
* ↑ «Chandra :: Photo Album :: 3C 75 in Abell 400 :: 06 Apr 06». chandra.harvard.edu. [Consulta: 16 febrer 2019].

## Enllaços externs

* Parell de forats negres tancats en la dansa de la mort (CNN) dijous 6 d'abril de 2006; Publicat: 2.46 p. m. EDT (18.46 GMT)
* Black Holes Bound to Merge (SPACE.COM) 6 d'abril de 2006 11.48 a. m.
* Els forats negres ballen amb violència increïble (SpaceDaily) 12 d'abril de 2006
* Estudi troba dos forats negres supermasius en espiral cap a la col·lisió (Newswise) 6 d'abril de 2006
# Labracoglossa nitida

Labracoglossa nitida és una espècie de peix pertanyent a la família dels kifòsids.

## Descripció

* Pot arribar a fer 20 cm de llargària màxima (normalment, en fa 15).

## Alimentació

Es nodreix de crustacis planctònics.

## Hàbitat

És un peix marí, pelàgic-nerític i de clima temperat que viu entre 0-20 m de fondària.

## Distribució geogràfica

Es troba al Pacífic sud-occidental: Austràlia i Nova Zelanda.

## Observacions

És inofensiu per als humans.

## Referències

* ↑ The Taxonomicon (anglès)
* 1 2 3 FishBase (anglès)
* ↑ Ayling, T. i G.J. Cox, 1982. Collins' guide to sea fishes of New Zealand. Collins. Auckland. 343 p.
* 1 2 Ayling, T. i G.J. Cox, 1982.
* ↑ FishBase (anglès)
* ↑ Francis, M.P., 1993. Checklist of the coastal fishes of Lord Howe, Norfolk, and Kermadec Islands, Southwest Pacific Ocean. Pac. Sci. 47(2):136-170.
* ↑ Francis, M.P., 1996. Geographic distribution of marine reef fishes in the New Zealand region. N.Z. J. Mar. Freshwat. Res. 30:35-55.
* ↑ Hoese, D.F., D.J. Bray, J.R. Paxton i G.R. Allen, 2006. Fishes. A Beasley, O.L. i A. Wells (eds.) Zoological Catalogue of Australia. Volum 35. ABRS & CSIRO Publishing: Australia Part 1, pp. xxiv 1-670; Part 2, pp. xxi 671-1472; Part 3, pp. xxi 1473-2178.
* ↑ Paulin, C., A. Stewart, C. Roberts i P. McMillan, 1989. New Zealand fish: a complete guide. National Museum of New Zealand Miscellaneous Series Núm. 19. xiv+279 p.
* ↑ Paxton, J.R., D.F. Hoese, G.R. Allen i J.E. Hanley, 1989. Pisces. Petromyzontidae to Carangidae. Zoological Catalogue of Australia, Vol. 7. Australian Government Publishing Service, Canberra, 665 p.

## Bibliografia

* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* BioLib (anglès)
* AQUATAB
# Partit Radical Hongarès

El Partit Radical Hongarès (en hongarès Magyar Radikális Párt, MRP) fou un partit polític d'Hongria en el període posterior a la Segona Guerra Mundial. Es va veure com el partit de la intel·lectualitat radical d'esquerra.

## Història

Fundat al novembre de 1944 per Imre Csécsy, no es va organitzar definitivament fins al 3 de març de 1945. A les eleccions parlamentàries d'aquell any va rebre només el 0,1% dels vots, sense aconseguir representació. Al 1947 va entrar al partit Károly Peyer i els seus seguidors, els quals havien estat expulsats del Partit Socialdemòcrata per oposar-se a l'aliança amb els comunistes. Reforçats per la seva presència, el partit va augmentar el seu suport a les eleccions de 1947 fins a l'1,7%, guanyant sis escons, cinc dels quals serien per Peyer i la seva facció. Poc després, fruit de disputes internes, Peyer emigraria al novembre del mateix any, possibilitant la recuperació dels cinc escons pel MRP, inclòs el president Imre Csécsy.
El 31 de març de 1949 el partit es va fusionar amb el Partit Cívic Democràtic, per a formar l'Aliança Radical Democràtica, tanmateix a les eleccions de 1949 es va mantenir el Partit Radical com a candidatura, obtenint quatre diputats dins de la llista unitària Front Popular Patriòtic. Després d'aquestes, el partit va deixar de funcionar, encara que no es va dissoldre oficialment.
A principis de 1989 es viuria un intent de renaixement del partit, actiu durant un temps contra el govern i per la retirada de les tropes soviètiques. Poc després, aniria esvaint-se sense la força necessària per continuar l'activitat.

## Resultats electorals

| Any | Vots | % | Escons | +/– | Govern |
| 1945 | 5,763 | 0.12% (#6) | 0 / 409 | – | Extraparlamentari |
| 1947 | 85,535 | 1.71% (#8) | 6 / 411 | 6 | Oposició |
| 1949 | Dins la candidatura FPP | Dins la candidatura FPP | 4 / 402 | 2 | Coalició |

## Referències

* ↑ «A pártrendszer táncrendje, 1945–1949» (en hongarès). [Consulta: 14 agost 2024].
* ↑ «75 éve tartották Magyarország első teljesen szabad választását - Országgyűlési Könyvtár - Országgyűlés» (en hongarès). [Consulta: 14 agost 2024].
* ↑ Varga, Lajos. A magyar szociáldemokrácia kézikönyve. Budapest: Napvilág kiadó, 1999. ISBN 978-963-9082-51-9.
* ↑ «Demokratikus újrakezdési kísérlet, 1944-1946». [Consulta: 14 agost 2024].
* ↑ «The Minister in Austria (Erhardt) to the Secretary of State» (en anglès). Office of the Historian.
* ↑ «[https://web.archive.org/web/20070311010540/http://www.rev.hu/html/hu/tanulmanyok/1945_56/gorzo.html Standeisky Éva: Szerzetestanár, kormánybiztos, autókereskedő, költő, tápszergyáros, forradalmi bizottsági elnök és még sok más (Egy XX. századi sors önéletrajz-változatokban)]», 11-03-2007. Arxivat de l'original el 2007-03-11. [Consulta: 21 agost 2024].
* ↑ Elections in Europe: a data handbook. 1. ed. Baden-Baden: Nomos Verl.-Ges, 2010. ISBN 978-3-8329-5609-7.
# Lénina

«Lénina» té aquests significats:
* Lénina (Dnepróvskaia), khútor del krai de Krasnodar, a Rússia
* Lénina (Novoplàtnirovskaia), khútor del krai de Krasnodar, a Rússia
* Lénina (Malotenguínskaia), khútor del krai de Krasnodar, a Rússia
* Lénina (Pàixkovski), khútor del krai de Krasnodar, a Rússia
* Lénina (Rostov), khútor de l'óblast de Rostov, a Rússia
# Pont de Sant Francesc (Manresa)

El Pont de Sant Francesc és una obra del municipi de Manresa (Bages) protegida com a bé cultural d'interès local.

## Descripció

El pont consta de cinc arcades de tipus rebaixat, aixecades sobre pilars de pedra amb talla-aigües de secció semicircular. Els pilars són allargats i no presenten cap mena d'ornamentació. L'aparell és obrat amb blocs de pedra regulars. És un pont construït de forma simple i senzilla. A la part superior presenta una via plana, amb voreres laterals i baranes de ferro a protecció dels vianants. Tanmateix permet la circulació rodada en ambdós sentits de vehicles automòbils.

## Història

El nom de "Pont de Fusta", que és com se l'anomenava al s.XIX, sorgí perquè en construir-se la carretera de Can Massana, el 1804, es bastí sobre el riu Cardener un "Pont de Fusta", dedicada a la filatura de cotó i que, en cremar-se el 1847, i feta la renovació, s'anomenà "La Manresana". Actualment sobre el sòl on hi hagué la fàbrica s'hi aixeca l'hotel Pere III.
El 1842 fou projectat el pont de Sant Francesc o Pont de Pedra, iniciant-se la construcció el 1873 i inaugurant-se el 1891. Substituí l'antic pont de fusta i s'anomenà de Sant Francesc per la proximitat del convent del mateix nom fundat pels frares Mínims de st. Francesc de Paula, el 1623.

## Referències

* 1 2 3 «Pont de Sant Francesc». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 7 juny 2015].
# Premi Ariel al millor guió adaptat

El Premi Ariel al millor guió adaptat és un premi atorgat anualment per l'Acadèmia Mexicana d'Arts i Ciències Cinematogràfiques (AMACC) com a part dels Premis Ariel. Va ser lliurat per primera vegada en 1947 (Lliurament I). S'atorga als escriptors que han redactat històries basades en material propi o aliè, però sempre d'un altre mitjà, com a llibres, obres de teatre, etc.

## Guardonades per any

| Any | Guanyador(a) | Pel·lícula |
| 2019 | John Sayles Guillermo Munro Palacio | Sonora |
| 2018 | Carlos Carrera Fernando Javier León Rodríguez Silvia Pasternac | De la infancia |
| 2017 | No es va entregar | No es va entregar |
| 2016 | David Desola | Almacenados |
| 2015 | Laura Santullo | Un monstruo de mil cabezas |
| 2014 | Ernesto Alcocer Luis Urquiza | Obediencia perfecta |
| 2013 | María Renée Prudencio Francisco Franco | Tercera llamada |
| 2012 | Laura Santullo | La demora |
| 2011 | | |
| 2010 | | |
| 2009 | | |
| 2008 | Roberto Sneider Ángeles Mastretta | Arráncame la vida |
| 2007 | Paul Leduc | Cobrador: In God We Trust |
| 2006 | | |
| 2005 | Juan Carlos Valdivia | American Visa |
| 2004 | Iván Lipkies Ivette Lipkies María Elena Velasco | Huapango |
| 2003 | Antonio Chavarrías | Volverás |
| 2002 | Vicente Leñero | El crimen del padre Amaro |
| 2001 | Marina Stavenhagen | De la calle |
| 2000 | Sergio Schmucler | Cónicas de un desayuno |
| 1999 | Antonio Serrano | Sexo, pudor y lágrimas |
| 1998 | Carlos Carrera Martín Salinas | Un embrujo |
| 1957 | Julio Alejandro de Castro | Feliz año, amor mío |
| 1956 | Alberto Gout | Adán y Eva |
| 1955 | Luis Buñuel | Robinson Crusoe |
| 1954 | Marco Aurelio Galindo | Los Fernández de Peralvillo |
| 1953 | Roberto Gavaldón Edmundo Báez | El niño y la niebla |
| 1952 | No es va entregar | No es va entregar |
| 1951 | Alejandro Galindo | Doña Perfecta |
| 1950 | Luis Buñuel Luis Alcoriza | Los olvidados |
| 1949 | Alejandro Galindo | Una familia de tantas |
| 1948 | Alejandro Galindo | ¡Esquina bajan! |
| 1947 | Xavier Villaurrutia Tito Davison Leopoldo Baeza y Aceves | El buen mozo |
| 1946 | José Revueltas | La otra |
| 1945 | Libertad Blasco Ibáñez | La Barraca |

## Referències

* ↑ Guanyadors i nominats a Ariel a Millor guió adaptat.
* ↑ Premios Ariel (México) - Mejor guión adaptado: Todos los ganadores Arxivat 2021-11-25 a Wayback Machine., Filmaffinity
# Maenia de comitiis

La lex Maenia de comitiis va ser una antiga llei romana establerta suposadament l'any 286 aC a proposta de Gai Meni, tribú de la plebs, que renovava les disposicions de la llei Publilia Laetoria. Una data alternativa és la del 337 aC quan eren cònsols Furi Camil i Gai Meni.

## Referències

* ↑ Puente y Franco, Antonio de. Historia de las leyes, plebiscitos y senadoconsultos más notables des de la fundación de Roma hasta Justiniano. Madrid: Imprenta de Vicente de Lalama, 1840, p. 115 [Consulta: 18 abril 2022].
# Labouirat

Labouirat (en àrab البويرات, al-Buwīrāt; en amazic ⵍⴱⵡⵉⵔⴰⵜ) és una comuna rural de la província d'Assa-Zag, a la regió de Guelmim-Oued Noun, al Marroc. Segons el cens de 2014 tenia una població total de 2.128 persones La part meridional de la comuna és dins del Sàhara Occidental.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Partit Radical Serbi

El Partit Radical Serbi (en serbi Српска радикална странка/Srpska radikalna stranka) és un partit polític nacionalista de Sèrbia. Va ser format en 1991 quan el Partit Popular Radical, un partit de 1990 (que no s'ha de confondre amb el Partit Popular Radical de Nikola Pašić), i el Moviment txètnik Serbi es van unir en una mateixa organització. El Moviment txètnik Serbi va ser format després d'una escissió en el Moviment de Renovació Serbi en 1990. Aquest dona suport una Gran Sèrbia i reclama l'herència txètnik.
Durant el període 1998-2000 va formar governs amb el Partit Socialista de Sèrbia, al mateix temps que va gastar el seu temps en l'oposició amb el seu líder, Vojislav Šešelj, empresonat en 1994. Šešelj espera el judici en el Tribunal Penal Internacional per a l'ex-Iugoslàvia de la Haia.
En les eleccions generals de 2003, el Partit Radical Serbi va aconseguir el 27,6% dels vots i 82 de 250 escons.
Les polítiques del partit inclouen la realització de la Resolució 1244 de les Nacions Unides per a permetre a la policia i l'exèrcit serbis protegir els seus ciutadans de la província de Kosovo, un territori protegit de l'OTAN.
Des que el Partit Socialista de Sèrbia (SPS) va guanyar la majoria de vots en les últimes eleccions parlamentàries de desembre, han afegit molts elements de caràcter social al seu programa.
El president diputat de l'SRS, conduint el Partit mentre Šešelj està a La Haia és Tomislav Nikolić. Nikolić va guanyar unes eleccions presidencials declarades invàlides, si més no del 50 per cent dels ciutadans va votar. En l'última elecció presidencial la llei sobre l'assistència va ser suprimida. En la primera ronda d'eleccions sèrbies presidencials del 2004 ell va guanyar amb aproximadament el 30% dels vots. En la segona ronda va perdre enfront del líder del Partit Democràtic, Boris Tadić que va obtenir un 45%.
El partit ha tingut presència en la República Sèrbia i en la República Sèrbia de Krajina a principis dels 90. En 2006 un Partit Radical de serbis a Macedònia va ser registrat i va guanyar l'estatus de candidat en les eleccions parlamentàries de 2006 de la República de Macedònia. S'especula amb l'intent de registrar un partit en el recentment independent Montenegro, on donarien suport a la creació d'un Montenegro serbi dintre del Montenegro independent. El 21 de gener guanya a les eleccions legislatives de 2007 però els europeistes reformistes van formar govern.
Els desacords amb Šešelj van fer que Nikolić formés el nou grup parlamentari Napred Srbijo! ("Endavant Sèrbia!") en 2008 amb altres membres de l'SRS, que van ser expulsats de l'SRS. El secretari general de l'SRS, Aleksandar Vučić, també va renunciar a l'SRS i van llançar llavors el Partit Progressista Serbi.

## Referències

* ↑ Ramet, Sabrina P. The three Yugoslavias: state-building and legitimation, 1918–2005. Indiana University, 2006, p. 358–359. ISBN 978-0-253-34656-8 [Consulta: 15 juny 2012].
* ↑ «Radical Serbia speaker steps down». BBC News, 13-05-2007 [Consulta: 20 abril 2011].
* ↑ «Nikolic's new party to hold founding session next month in Belgrade». Southeast European Times [[[Belgrade]]], 17-09-2008 [Consulta: 23 abril 2011].
# Lénina (Malotenguínskaia)

* Per a altres significats, vegeu «Lénina».
Lénina - Ленина (rus) - és un khútor del krai de Krasnodar, a Rússia. Es troba a la zona dels vessants septentrionals del Caucas Nord, a la vora esquerra del riu Urup, a 9 km al sud-est d'Otràdnaia i a 220 km al sud-est de Krasnodar. Pertany a l'stanitsa de Malotenguínskaia.
# Carver

«Carver» té aquests significats:
* Carver (Massachusetts), població dels Estats Units a l'estat de Massachusetts
* Carver (Minnesota), població dels Estats Units a l'estat de Minnesota
* Carver (Oregon), població dels Estats Units a l'estat d'Oregon
* Raymond Carver, poeta i escriptor de contes estatunidenc
# Lubbock

Lubbock és una ciutat ubicada al Comtat de Lubbock a Texas, Estats Units d'Amèrica, de 212.169 habitants segons el cens de l'any 2006 i amb una densitat de 704,7 per km². Lubbock és la 87a ciutat més poblada del país. Es troba a uns 800 quilòmetres per carretera de la capital de l'estat, Austin. L'actual alcalde és Tom Martin.

## Enllaços externs

* Ciutat de Lubbock (anglès)
# Spitfire (desambiguació)

«Spitfire» té aquests significats:
* Spitfire, avió de caça
* Spitfire (banda), banda musical britànica
* Spitfire (pel·lícula), pel·lícula estatunidenca de 1934
* Spitfire Records, discogràfica
# Abd-al-Badí (nom)

Abd-al-Badí és un nom masculí teòfor àrab islàmic (àrab: عبد البديع, ʿAbd al-Badīʿ) que literalment significa ‘Servidor del Creador’, essent «el Creador» un dels epítets de Déu. Si bé Abd-al-Badí és la transcripció normativa en català del nom en àrab clàssic, també se'l pot trobar transcrit d'altres maneres, normalment per influència de la pronunciació dialectal o seguint altres criteris de transliteració. Com a teòfor, també el duen molts musulmans no arabòfons que l'han adaptat a les característiques fòniques i gràfiques de la seva llengua.
Vegeu aquí personatges i llocs que duen aquest nom.

## Notes

* ↑ Castells Criballes, Margarida; Cinca Pinós, Dolors. Diccionari Àrab-Català. Barcelona: Enciclopèdia Catalana, 2007, p. s.v. «بدع». ISBN 978-84-412-1546-7.
* ↑ Corriente, Federico. Diccionario árabe-español. Madrid: Instituto Hispano-Árabe de Cultura, 1977, p. s.v. «بدع». ISBN 8460008428.
* ↑ Cortés, Julio. Diccionario de árabe culto moderno: Árabe-español. Madrid: Gredos, 1996, p. s.v. «بدع» (Biblioteca Románica Hispánica). ISBN 8424917944.
* ↑ Vegeu aquí les normes de transcripció simplificada dels mots àrabs
* ↑ Excepte en el cas de personalitats àrabs contemporànies que hagin usat personalment transcripcions específiques i singulars del seu nom, es recomana, sobretot per als personatges històrics, emprar sempre la forma catalana normativa.
# Daboecia

Daboecia és un petit gènere de plantes de flors pertanyent a la família Ericaceae, conté dues espècies d'arbustos i està estretament relacionat amb el gènere Erica.
Daboecia difereix de les espècies europees d'Erica a tenir una corol·la caduca que és substancialment més gran que la corol·la d'Erica. Les fulles són més grans en Daboecia, mai aglutinades. El nom genèric d'aquesta planta prové del nom del sant irlandès, Saint Dabeoc.

## Taxonomia

* Daboecia azorica Açores.
* Daboecia cantabrica Europa, Irlanda (Galway i sud de Maig), oest de França, nord d'Espanya, nord-oest de Portugal.
# Perth South

Perth South és una població del sud-oest d'Ontario, Canadà, es troba a la confluència del rius riu Thames d'Ontario i el riu Avon d'Ontario, al Comtat de Perth d'Ontario. La població engloba les comunitats d'Anderson, Avonbank, Ontario, Avonton, Conroy, Flannigan Corners, Harmony, Metropolitan, Rannoch, Science Hill, Sebringville i St. Pauls Station. El Primer ministre del Canadà, Arthur Meighen, nasqué a Anderson, una comunitat de Perth South.

## Demografia

Segons el cens de 2011 de Statistics Canada:
* Població: 3.993
* % Canvi (2001-2006): -3.4
* Àrea (km².): 393.03
* Densitat (persones per km².): 10.2
* Habitants privats per residència: 1.393 (habitants totals: 1456)
tendència de població:
* 2011: 3993
* 2006: 4132
* 2001: 4304 (o 4.299 en els límits vigents el 2006)
* 1996: 4343

## Referències

* ↑ «Perth South, Ontario (Code 3531013) census profile». 2011 Census of Population. Statistics Canada. Arxivat de l'original el 2015-05-18. [Consulta: 10 agost 2012].
* ↑ Statistics Canada: censos de 1996, 2001, 2006

## Enllaços externs

* Township of Perth South Arxivat 2010-11-13 a Wayback Machine.
# Antic Cafè Espanyol

L'Antic Cafè Espanyol és una obra noucentista de Sant Quirze del Vallès (Vallès Occidental) inclosa a l'Inventari del Patrimoni Arquitectònic de Catalunya.

## Descripció

Edifici de planta rectangular amb coberta de fibrociment (uralita) de dos aiguavessos i carener perpendicular a la façana.
Els murs i les estructures són de maó. A la façana principal, presenta cinc obertures rectangulars que després de la separació recta de la llinda acaben en arc rodó de mig punt. Cadascuna de les llindes, està decorada amb relleus florals com a motllura sobreposada. Aquestes cinc obertures amb funcionalitat de porta -finestra, es troben a la vegada inscrites en sengles panys de paret entre pilars adossats (més aviat formats pel treball de motllures de maó en ressalt) que seguint la tipologia més aviat decorativa que sustentadora de les pilastres que en la seva cara (única en aquest cas) té un treball d'estries rectilínies.
Després d'aquest primer registre, hi ha una cornisa motllurada d'escàs voladís amb una motllura ornamental de dentellons. Aquesta línia de cornisa es troba compartimentada, coincidint amb els espais de les pilastres, per un element de maó en voladís sostingut per un tipus de modilló en forma de mènsula, tractat també com un element decoratiu per les incisions de tres línies en la seva cara exterior.
Com a capcer hi ha un pinyó triangular seguint els vessants de la teulada amb un acabament recte a cadascun dels extrems. Aquest coronament sembla sense acabar de resoldre; vol continuar el ritme vertical de les pilastres del registre de la planta, amb arcada rodona al bell mig (tapiada) i un òcul a cada costat.

## Referències

* 1 2 3 4 «Antic Cafè Espanyol». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 11 juny 2020].
# Pomadasys taeniatus

Pomadasys taeniatus és una espècie de peix de la família dels hemúlids i de l'ordre dels perciformes.

## Morfologia

Els mascles poden assolir els 25 cm de longitud total.

## Distribució geogràfica

Es troba al sud de la Península Aràbiga.

## Referències

* ↑ BioLib
* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Randall, J.E., 1995. Coastal fishes of Oman. University of Hawaii Press, Honolulu, Hawaii. 439 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.